[{"text_idx": "#000000", "text": "Toimunud so\u0303ja- ja katastroofimeditsiini konverentsid"}, {"text_idx": "#000001", "text": "KVU\u0308O\u0303A Lahingukooli uus hoone sai nurgakivi"}, {"text_idx": "#000004", "text": "Ja\u0308rgmisel aastal valmiv hoone toob KVU\u0308O\u0303A lahingukooli o\u0303ppuritele kaasaegsed ning senisest avaramad elamis- ja o\u0303ppimistingimused."}, {"text_idx": "#000005", "text": "Kolmekorruselises hoones saab olema 250 majutuskohta, 13 moodsate o\u0303ppevahenditega varustatud o\u0303ppeklassi ja to\u0308o\u0308kohad 32 kaitseva\u0308elasele."}, {"text_idx": "#000006", "text": "Uus hoone asub Kuperjanovi jalava\u0308epataljoni territooriumil, kus lahingukooli jaoks on olemas kaitseva\u0308e moodsaim taristu: so\u0308o\u0308kla, varustuslaod, sportimisvo\u0303imalused, laatsaret ja to\u0308o\u0308kojad tehnika hooldamiseks."}, {"text_idx": "#000007", "text": "\u201eLahingukoolis o\u0303pivad tulevased vanemallohvitserid ja reservohvitserid \u2013 mehed ja naised, kes moodustavad meie kaitseva\u0308e selgroo. Nad va\u0308a\u0308rivad kaasaegseid o\u0303ppe- ja elamistingimusi,\u201c u\u0308tles kaitseministeeriumi asekantsler Ingvar Pa\u0308rnama\u0308e nurgakivi asetamisel."}, {"text_idx": "#000008", "text": "\u201eLahingukooli uus hoone loob keskkonna, mis soodustab o\u0303ppimist, o\u0303petamist ja kaasaegselt mo\u0303tleva allohvitseri arendamist ning kasvatamist,\u201c lausus Kaitseva\u0308e U\u0308hendatud O\u0303ppeasutuste u\u0308lem kolonel Aarne Ermus."}, {"text_idx": "#000009", "text": "Kaitseva\u0308e U\u0308hendatud O\u0303ppeasutuste koosseisu kuuluv Lahingukool asub ta\u0308na Vo\u0303ru ku\u0308lje all Meegoma\u0308e linnakus. No\u0303ukogudeaegsed hooned on amortiseerunud ega vasta o\u0303ppeasutuse vajadustele: hoonetes pole piisavalt o\u0303ppeklasse ning majutusruumid ja\u0308a\u0308vad o\u0303ppuritele kitsaks. Kaitseministeeriumi ja kaitseva\u0308e analu\u0308u\u0308s na\u0308itas, et hoonete remontimine ja nende eraldi pidamine pole rahaliselt mo\u0303istlik."}, {"text_idx": "#000010", "text": "Lahingukooli uue hoone rajab ehitusfirma Nordecon, to\u0308o\u0308de maksumus on 5,3 miljonit eurot. Ehitusto\u0308id alustati maikuus ja lahingukool peaks saama uude majja kolida ja\u0308rgmise aasta suveks."}, {"text_idx": "#000011", "text": "Lahingukooli uue kasarmu ehitamine on osa kavast koondada kaitseva\u0308e va\u0308eosad suurematesse ja moodsamatesse linnakutesse. La\u0308hiaastatel plaanitakse sulgeda ka amortiseerunud linnakud Tallinnas Rahuma\u0308e teel ja Marja ta\u0308naval ning neist va\u0308ljakolivatele u\u0308ksustele rajatakse uued kasarmud A\u0308mari, Jo\u0303hvi ja Miinisadama linnakutesse."}, {"text_idx": "#000013", "text": "Tule vaata ringi Kaitseva\u0308e Akadeemia peahoones"}, {"text_idx": "#000015", "text": "Karja\u0308a\u0308r maava\u0308es Karja\u0308a\u0308r mereva\u0308es Karja\u0308a\u0308r o\u0303huva\u0308es"}]